Cinci turiști, printre care și un copil, au fost coborâți după câteva ore dintr-o telecabină blocată la Bâlea Lac. Potrivit, Salvamont Sibiu, telecabina s-a blocat din cauza unei defecțiuni tehnice.
"Toți au fost coborîți. Nu au probleme medicale. S-a blocat din cauza unei defecțiuni tehnice", a declarat Dan Popescu, șeful Salvamont Sibiu, la Digi24.
Reprezentanţii Salvamont Sibiu au anunţat că au fost solicitaţi să intervină pentru preluarea a cinci turişti care au rămas blocaţi în telecabina de la Bâlea Lac.
Potrivit salvamontiștilor, telecabina s-a oprit la pilonul 2 deasupra Cascadei de pe valea Bâlii, potrivit News.ro.
Turiştii au fost coborâţi cu ajutorul sistemelor de salvare de către personalul operativ al telecabinei, după care vor fi preluaţi de salvamontişti.
Salvamontiştii îi vor însoţi pe turişti până la Bâlea Cascadă, unde aceştia şi-au lăsat maşinile.